22. 7. 91 Επίσημη Εφημερίδα των Ευρωπαϊκών Κοινοτήτων Αριθ. C 191/19 
Γνωμοδότηση για την πρόταση οδηγίας του Συμβουλίου που τροποποιεί την οδηγία 76/696/ΕΟΚ περί 
προσεγγίσεως των νομοθετικών, κανονιστικών και διοικητικών διατάξεων των κρατών μελών που 
αφορούν περιορισμούς κυκλοφορίας στην αγορά και χρήσεως ορισμένων επικίνδυνων ουσιών και παρα­
σκευασμάτων (') 
(91/C 191/08) 
Στις 22 Φεβρουαρίου 1991, και σύμφωνα με το άρθρο 100 Α της συνθήκης περί ιδρύσεως της Ευρωπαϊκής 
Οικονομικής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και 
Κοινωνικής Επιτροπής για την ανωτέρω πρόταση. 
Το τμήμα περιβάλλοντος, δημόσιας υγείας και κατανάλωσης, στο οποίο ανατέθηκε η προετοιμασία 
των σχετικών εργασιών, επεξεργάσθηκε τη γνωμοδότηση του στις 17 Μαΐου 1991, με βάση την 
εισηγητική έκθεση του κ. Beltrami. 
Κατά τη 287η σύνοδο ολομέλειας, συνεδρίαση της 29ης Μαΐου 1991 η ΟΚΕ υιοθέτησε ομόφωνα την 
ακόλουθη γνωμοδότηση. 
1. Εισαγωγή 
1.1. Η εξεταζόμενη πρόταση οδηγίας αποτελεί τη δωδέ­
κατη τροποποίηση της οδηγίας 76/769 ΕΟΚ που θεσπίζει το 
νομικό πλαίσιο για την απαγόρευση ή τον περιορισμό της 
κυκλοφορίας στην αγορά ή της χρήσης ορισμένων επικίνδυ­
νων ουσιών και παρασκευασμάτων. 
1.1.1. Η πρόταση αυτή αποβλέπει σε ένα υψηλό επίπεδο 
προστασίας του ανθρώπου και του περιβάλλοντος και στη 
βελτίωση της λειτουργίας της εσωτερικής αγοράς, με την 
επιβολή όμοιων περιορισμών σε όλα τα κράτη μέλη. 
1.2. Αντικείμενο της πρότασης οδηγίας είναι: 
α) η απαγόρευση της κυκλοφορίας στην αγορά των ακόλου­
θων ενώσεων 
— Εννέα βρωμοδιφαινυλικού αιθέρα (CAS 63936-56-1), 
— Επταβρωμοδιφαινυλικού αιθέρα (CAS 69928-80-3), 
— Εξαβρωμοδιφαινυλικού αιθέρα (CAS 36483-60-0), 
— Τετραβρωμοδιφαινυλικού αιθέρα (CAS 40088-47-9), 
— Τριβρωμοδιφαινυλικού αιθέρα (CAS 49690-94-0), 
— Διβρωμοδιφαινυλικού αιθέρα (CAS 2050-47-7), 
— Βρωμοδιφαινυλικού αιθέρα (CAS 101-55-3) 
σε συγκεντρώσεις κατά μάζα 0,1 % ή μεγαλύτερες σε 
ουσίες, παρασκευάσματα και προϊόντα 
β) ο περιορισμός σε πέντε έτη (μετά τη θέσπιση της προτει­
νόμενης οδηγίας) της κυκλοφορίας στην αγορά των 
— Δεκαβρωμοδιφαινυλικού αιθέρα (CAS 1163-19-5), 
— Οκταβρωμοδιφαινυλικού αιθέρα (CAS 32536-52-0), 
— Πενταβρωμοδιφαινυλικού αιθέρα (CAS 32534-81-9) 
σε συγκεντρώσεις κατά μάζα 0.1 % ή μεγαλύτερες σε 
ουσίες, παρασκευάσματα και προϊόντα. 
(') ΕΕ αριθ. C 46 της 22. 2. 1991. σ. 8. 1.3. Πρόκειται για ομόλογα που ανήκουν στην οικογένεια 
χημικών ουσιών πολυβρωμοδιφαινυλαιθέρων (ΡΒΒΕ) και 
χρησιμοποιούνται ως επιβραδυντές φλόγας σε πλαστικά που 
προορίζονται για την κατασκευή διαφόρων εξαρτημάτων (π.χ. 
πλαίσια ηλεκτρικών και ηλεκτρονικών κυκλωμάτων κλπ.) και 
τελικών προϊόντων (π.χ. τηλεοράσεις, υπολογιστές κλπ.). 
1.3.1. Τα ομόλογα αυτά έχουν εξαιρετικά αποτελεσματική 
πυρανασταλτική δράση για τον έλεγχο της πυρκαγιάς, χαρα­
κτηρίζονται όμως από την εκπομπή στην ατμόσφαιρα τοξικών 
ουσιών γνωστών ως πολυβρωμοδιβενζολοφουράνια (PBDF), 
μόνο στη περίπτωση που τα πλαστικά στα οποία περιέχονται 
εκτίθενται σε υψηλές θερμοκρασίες όπως συμβαίνει στις πυρ­
καγιές ή κατά την αποτέφρωση αποβλήτων. 
1.4. Η Επιτροπή με βάση εμπεριστατωμένη μελέτη που 
ολοκληρώθηκε τον Αύγουστο του 1990 κατέληξε στο συμπέ­
ρασμα ότι οι ΡΒΒΕ αποτελούν μακροχρόνιο κίνδυνο για τον 
άνθρωπο και το περιβάλλον και ότι θα πρέπει να εξαλειφθούν 
μόλις εντοπισθούν ασφαλέστερα υποκατάστατα προϊόντα. 
1.5. Η στρατηγική που προτείνει η Επιτροπή για την επί­
τευξη του στόχου είναι 
— η άμεση απαγόρευση της κυκλοφορίας στην αγορά των 
επτά ομόλογων που αναφέρονται στο σημείο 1.2 α) και 
που σήμερα δεν διατίθενται στο εμπόριο, όπως επίσης 
και των παρασκευασμάτων και προϊόντων των οποίων 
αποτελούν στοιχεία, 
— οριστική απαγόρευση (επιτρέπονται ακόμα για πέντε έτη 
από τη θέσπιση της οδηγίας) της κυκλοφορίας στην αγορά 
των τριών ομόλογων (που αναφέρονται στο σημείο 1.2 β) 
που παρουσιάζουν εμπορικό ενδιαφέρον και των παρα­
σκευασμάτων και προϊόντων των οποίων αποτελούν στοι­
χεία. 
Αριθ. C 191/20 Επίσημη Εφημερίδα των Ευρωπαϊκών Κοινοτήτων 22. 7. 91 
2. Γενικές παρατηρήσεις 
2.1. Η ΟΚΕ σημειώνει την πρόταση οδηγίας της Επιτρο­
πής για την απαγόρευση μιας σειράς προϊόντων καταστολής 
της πυρκαγιάς της οικογένειας των πολυβρωμοδιφαινυλαιθέ-
ρων που χρησιμοποιούνται σε πλαστικά 16 ειδών, σε ίνες και 
συνθετικές ρητίνες. 
2.2. Υπογραμμίζει το γεγονός ότι η χρησιμοποίηση των εν 
λόγω πλαστικών, ινών και συνθετικών ρητινών αναπτύσσεται 
συνεχώς λόγω των καλύτερων τεχνικών χαρακτηριστικών και 
της ανάγκης να αντικαταστήσουν άλλες πρώτες ύλες που 
σπανίζουν. 
2.3. Έχει επίγνωση του γεγονότος ότι η μεγάλη χρησιμο­
ποίηση πλαστικών υλών καθιστά εξαιρετικά αναγκαία την 
αποτελεσματική καταπολέμηση των πυρκαγιών για την προ­
στασία της ακεραιότητας και υγείας του καταναλωτή. 
2.4. Σημειώνει τους τεχνικούς λόγους στους οποίους βασί­
ζεται η αυξανόμενη χρησιμοποίηση των ΡΒΒΕ, που αποδεί­
χθηκε κατά τα τελευταία έτη, λόγω 
— της εξαιρετικά αποτελεσματικής πυρανασταλτικής δρά­
σης στο σημείο της πυρκαγιάς που απορρέει από τις εξαι­
ρετικές θερμοκρασίες δράσης. 
— των απαραίτητων ποσοτήτων που είναι ιδιαίτερα μικρές 
και επομένως δεν επηρεάζουν τα χαρακτηριστικά των πλα­
στικών υλών στις οποίες εμπεριέχονται. 
2.5. Θεωρεί ότι βρίσκονται υπό εξέταση ενδεχόμενα υπο­
κατάστατα, αλλά ότι ακόμη δεν έχει καταδειχθεί αν αυτά 
ανταποκρίνονται εντελώς ικανοποιητικά σε σχέση με 
— τις τεχνικές απαιτήσεις που πρέπει να πληρούν τελειωμένα 
προϊόντα (χρώμα, φυσικές ιδιότητες, ηλεκτρικές ιδιότητες 
κλπ.). 
— την αποτελεσματικότητα έναντι της φλόγας. 
— τη συμπεριφορά στο στάδιο του εργαστηρίου. 
— τη συμπεριφορά στα τελειωμένα προϊόντα και στη γή­
ρανση τους, 
— τις δαπάνες. 
— τις επιδράσεις τους στην ασφάλεια του ανθρώπου και του 
περιβάλλοντος. 
Βρυξέλλες. 29 Μαΐου 1991. 2.6. Εσημείωσε ότι η Υπηρεσία Προστασίας του Περιβάλ­
λοντος στις ΗΠΑ, ύστερα από μια πρώτη εξέταση του προ­
βλήματος, αποφάσισε να μη λάβει κάνενα επείγον μέτρο. 
Κατά την έννοια αυτή η Διοργανική Επιτροπή Δοκιμών πα­
ρουσίασε σαν θέμα που έχει προτεραιότητα έναν κατάλογο 
τοξικολογικών και οικοτοξικολογικών μελετών που πρέπει 
να γίνουν με σκοπό να συμπληρωθούν τα κενά που παραμέ­
νουν ακόμη όσον αφορά τη γνώση αυτών των ουσιών, προς 
το σκοπό μιας πλήρους εκτίμησης του κινδύνου. 
3. Ειδικές παρατηρήσεις 
3.1. Η ΟΚΕ λαμβάνει γνώση της οδηγίας της Επιτροπής 
και συμμερίζεται πλήρως το σχετικό στόχο. 
3.2. Συμφωνεί πράγματι με την πρόταση για ταχεία απαγό­
ρευση στο σημείο 1.2 α), εφόσον δεν έχουν τεθεί ακόμη σε 
τρέχουσα χρήση. Τούτο αποτελεί πράγματι ένα προληπτικό 
μέτρο προστασίας του ανθρώπου και του περιβάλλοντος που 
δεν θα προκαλέσει, στην παρούσα κατάσταση — προβλήματα 
στις βιομηχανίες, που τις χρησιμοποιούν. 
3.3. Όσον αφορά τους τρεις αιθέρες (σημείο 1.2 β) η ΟΚΕ 
συμφωνεί ότι πρέπει να επιτραπεί προσωρινά η χρήση τους 
μέχρι πέντε χρόνια από την υιοθέτηση της προτεινόμενης 
οδηγίας. 
3.4. Μετά την περίοδο αυτή η ΟΚΕ καλεί την Επιτροπή 
προτού να απαγορεύσει οριστικά τη χρήση να 
— εκτιμήσει τα αποτελέσματα των μελετών για παρόμοια 
προϊόντα της Διοργανικής Επιτροπής Δοκιμών, 
— πιστοποιήσει την πραγματική διαθεσιμότητα υποκατά­
στατων που αποδεικνύεται ότι είναι πραγματικά αβλαβή 
έναντι του ανθρώπου και του περιβάλλοντος και ανταπο­
κρίνονται πλήρως στις απαιτήσεις του σημείου 2.5 όσον 
αφορά τη χρησιμοποίηση τους. 
Ο Πρόεδρος της 
Οικονομικής και Κοινωνικής Επιτροπής 
Frangois STAEDELIN